לביבה

צלחת לאטקעס
מ[[אוקראינה]]
לביבות ב[[רוטב רסק תפוחים]]
לביבה (ביידיש: לאַטקע, וברבים: לאַטקעס. או כרעמז'ל, ברבים: כרעמזאלאך) היא מאכל מטוגן מירקות. בגרסתו הבסיסית מכיל תפוחי אדמה טריים ומרוסקים או מבושלים ומעוכים המטוגנים בשמן רותח.

המאכל נפוץ בארצות מזרח ומרכז אירופה ומוגדר כמאכל הלאומי של בלארוס. בישראל הוא מוכר כאחד ממאכלי חג החנוכה.

קיימות גם לביבות גזר, קישואים, מנגולד, בטטות, גבינה, תירס ותפוחי עץ. עיסת הלביבות מורכבת ברובה מירקות, בתוספת ביצים, תבלינים ולפעמים פירורי לחם או קמח.

לביבות ירק הן לרוב מלוחות, אם כי קיימות גרסאות מתוקות בהן הן זרויות סוכר. יש המגישים לביבות כשעליהן שמנת חמוצה או ריבה.

==מקור השם "לביבה"==
הלביבה הוא שם עתיק למדי למאכל שככל הנראה שונה מהמאכל כיום. ב מתוארת לביבה העשויה מבצק - את הלביבה הכינה תמר, בתו של המלך דוד, לאמנון, אחיה למחצה.

רש"י מתאר את הלביבות הללו כ"סולת מורבכת במים רותחין תחילה, ואחר כך בשמן".

באידיליה "לביבות" משתמש שאול טשרניחובסקי במילה העברית לתיאור כיסוני בצק ממולאים גבינה - קרעפלאך, ובשיר "מעשה בלביבות" משמשת המילה לתיאור מאכל שנעשה מקמח, שמן וסוכר.

נראה כי הכינוי נקשר ל"לאַטקעס" האידי רק בתקופה מאוחרת יחסית.

==תפוצה==
המאכל נפוץ בארצות מזרח ומרכז אירופה - לוקסמבורג, לטביה, גרמניה, ליטא, יהדות אשכנז, שווייץ (כרושטי), אוסטריה, בלארוס (שם היא מוגדרת כמאכל הלאומי), אוקראינה, פולין, הונגריה, סלובקיה, פרוסיה וצ'כיה. מאכלים דומים מכינים גם במטבחים אחרים, כמו המטבח העיראקי (למשל, עארוק) המטבח ההודי, והמטבח הקוריאני (למשל פאג'ון).

באוקראינה, בלארוס ורוסיה מכנים לביבות תפוחי אדמה "דרוני" או "דרניקי" (באוקראינית: деруни, ברוסית: драники ובבלארוסית: дранікі) בגרמניה הן מכונות "רייבקוכן", או "קרטופלפופר", ואוכלים אותן כמנה מלוחה, או כמנה מתוקה עם רוטב תפוחי עץ וקינמון, ומקובל מאוד להגיש אותן בשווקים ובחגים בעונה הקרה.

==לביבות בחגי ישראל==
תפוחי-אדמה לחנוכה]]
===בחנוכה===
בחג החנוכה מקובל לאכול לביבות כחלק מהמנהג לאכול מאכלים מטוגנים בשמן לזכר נס פך השמן. לביבות של חנוכה עשויות בדרך כלל מתפוחי אדמה. קיימים מתכונים שונים להכנת לביבות, בחלקם תפוחי אדמה ובצל מרוסקים, מעורבים בביצים וקמח ומטוגנים בשמן רותח. באחרים תפוחי האדמה מבושלים, נמעכים למחית ואחר כך מעורבים עם מרכיבים נוספים ומטוגנים. לעיתים נהוג להגיש את הלביבות כשלהן נילווה רוטב רסק תפוחים.

גרסאות מקבילות ללביבות אלו קיימות למשל במאכל עממי גרמני, המכונה קארטופֶלפוּפר (Kartoffelpuffer) או רַייבֶּקוּכן (Reibekuchen); במאכל הלוקסמבורגי המסורתי גרומפרקישלשן Gromperekichelchen); במאכל השווייצרי "רושטי" (Rosti); במאכל הספרדי "טורטייה דה פטאטה" (Tortilla de Patata), ועוד.

===בפסח===
בשל המגוון המוגבל למדי של המאכלים הכשרים לפסח, הפכו הלביבות למאכל פופולרי מאוד בחג ולחלק מההווי שלו. בשל הימנעות מחמץ, לביבות הפסח כדוגמת הכרמזלך אינן מכילות קמח, ועשויות להכיל תחליף כשר לפסח כגון קמח תפוחי אדמה או קמח מצה.

<gallery>
קובץ:Vegetable pancake.jpg|לביבת ירקות
קובץ:Nettle and millet fritters.jpg|לביבות סרפד ודוחן
קובץ:Perkedel Djagung.jpg|לביבות תירס אינדונזיות
</gallery>

==ראו גם==
*סופגנייה
*האש בראונס
*רושטי
* פולמוס לביבה – אוזן המן

==קישורים חיצוניים==

*[http://hebrew-academy.org.il/2014/12/18/לביבות-וסופגניות/ על המילים 'לביבה' ו-'סופגנייה'], באתר האקדמיה ללשון העברית
*[https://web.archive.org/web/20070403141827/http://www.education.gov.il/moe/hagut/hanuka/ta2.htm מגוון מתכוני לביבות], באתר משרד החינוך
*[http://www.bac.org.il/specials/project/bshbyl-hataam/article/hg-haaavr שמיל הולנד מציע מתכון למעדן האמיתי של חנוכה], באתר [http://www.bac.org.il/ בית אבי חי], נובמבר 2015.
* 
*
*
* מידע על [https://merhav.nli.org.il/primo-explore/search?query=any,exact,לביבה,OR&query=any,exact,לביבות,AND&tab=unified_tab&search_scope=uni&sortby=rank&vid=NLI&lang=iw_IL&mode=advanced&offset=0&fromRedirectFilter=true לביבה] בקטלוג "מרחב" של הספרייה הלאומית
*

==הערות שוליים==

*
קטגוריה:חנוכה
קטגוריה:מאכלי פסח
קטגוריה:מאכלים
קטגוריה:המטבח היהודי
קטגוריה:מאכלי תפוח אדמה
קטגוריה:מאכלי חנוכה